बिजनौर. धामपुर थाना क्षेत्र में पंजाब नेशनल बैंक की मंडी ब्रांच से कैश लेकर जा रही वैन से बदमाशों ने फायरिंग कर करीब एक करोड़ रुपए लूट लिए। सुरक्षा गार्ड ने गोली चलाकर विरोध किया तो बदमाशों ने भी जमकर फायरिंग की। फायरिंग में बैंक के दो कर्मचारी गंभीर रूप से घायल हो गए, जिन्हें गंभीर हालत में हायर सेंटर रेफर किया गया है। पुलिस के हाथ सीसीटीवी फुटेज लग गई है। पुलिस बदमाशों की तलाश में जुट गई है।
बिजनौर के धामपुर थाना क्षेत्र के मंडी में पंजाब नेशनल बैंक शाखा से एक कैश वैन सोमवार की शाम 91 लाख रुपए लेकर जा रही थी। जैसे ही बैंक से दो ब्रीफकेस बैंक कर्मचारी लेकर बाहर निकले, तभी दो बाइक सवार बदमाशों ने फायरिंग कर बैग लूट लिया। विरोध में बैंक के गार्ड ने भी गोली चलाई, लेकिन फायरिंग में बैंक के दो कर्मचारी घायल हो गए। बताया जा रहा है कि गार्ड की गोली लगने से बदमाश घायल हो गया है। बदमाशों और सुरक्षा गार्डों के बीच जबरदस्त फायरिंग भी हुई है।
hin_Deva hin_Deva